СБС  програма  за  щитовидната  жлеза  (Хашимото) 


Основната  функция  на  щитовидната  жлеза  е  производството  на  тироксин, 
хормон,  който  регулира  скоростта,  с  която  хранителните  вещества  се 
превръщат  в  енергия  (метаболизъм). 

Биологичен  конфликт:  „конфликт  на  залъка". 

Конфликтът,  свързан  с  дясната  половина  на  щитовидната  жлеза,  се  отнася  до 
„входящ  залък"  и/или  „не  съм  достатъчно  бърз,  за  да  хвана  залъка".  Подобен 
„залък"  се  отнася  например  до:  работа,  позиция,  повишение,  договор,  бизнес 
или  покупка,  която  силно  се  желае,  но  човекът  е  твърде  бавен,  за  да  я 
„грабне".  Очакваният  „залък"  може  да  се  отнася  и  до  личност,  за  която  сме  били 
твърде  бавни,  за  да  „хванем"  или  „задържим". 

Конфликтът,  свързан  с  лявата  половина  на  щитовидната  жлеза,  се  отнася  до 
„изходящ  залък"  и/или  „не  съм  достатъчно  бърз,  за  да  се  отърва  от 
залъка".  Това  би  могло  да  бъде  семестриална  писмена  работа,  всякакъв  вид 
стоки,  лоши  акции  или  личност  (наемател,  служител,  бизнес  партньор),  за 
които  сме  били  твърде  бавни,  за  да  се  „отървем".  Извинението  или 
предложението,  изразено  твърде  късно,  също  може  да  предизвика  такъв  тип 
конфликт. 

Хората,  които  са  принудени  „да  движат  нещата",  които  имат  професии  и 
дейности,  включващи  конкуренция  (бизнес  мениджъри,  търговски  агенти, 
продавачи,  атлети  и  спортисти),  които  са  под  натиска  на  крайни  срокове 
(журналисти,  производители)  или  под  постоянно  напрежение  „да  не  спират" 
(работещи  на  две  работни  места,  самотни  майки)  са  по-податливи  на 
конфликта.  Децата  и  юношите  страдат  от  щитовидни  конфликти,  когато  са 
притискани  от  родител,  учител  или  треньор  („Ти  си  твърде  бавен!"). 

Конфликтно-активна  фаза:  клетките  на  щитовидна  жлеза  се  размножават 
пропорционално  на  силата  на  конфликта.  Биологичната  цел  е  да  се  подобри 
секрецията  на  тироксин,  така  че  човекът  да  стане  по-бърз,  за  да  улови  желания 
залък  (дясната  половина  на  щитовидната  жлеза)  или  да  се  отърве  от  нежелания 
залък  (лявата  половина  на  щитовидната  жлеза).  Това  причинява  свръхактивна 
щитовидна  жлеза  или  хипертиреоидизъм.  Поради  увеличеното  производство  на 
тироксин,  хората  със  свръхактивна  щитовидна  жлеза  са  често  прекомерно 
възбудени,  нервни,  раздразнителни  и  имат  проблеми  със  съня.  Високото  кръвно 
налягане  е  обикновено  с  висока  само  горна  граница  (систолна  хипертония). 
Възелчето,  което  се  появява  по  време  на  активната  фаза,  обикновено  се  нарича 
„горещ  възел"  (сравни  със  „студения  възел"  свързан  с  щитовидните  канали). 


С  постоянна  конфликтна  активност,  израстъкът  (секреторен  тип),  създаден  от 
продължаващото  клетъчно  размножаване,  формира  твърда  струма  или  гуша. 
Уголемяването  на  щитовидната  жлеза  може  да  причини  трудности  при  дишането 
поради  натиска  върху  трахеята.  Голямо  подуване  с  изобилно  клетъчно 
размножаване  може  да  бъде  диагностицирано  като  рак  на  щитовидната  жлеза. 

Широко  разпространено  е  вярването,  че  хипертиреоидизмът  се  причинява  от 
йоден  дефицит.  Тази  теория,  обаче,  не  може  да  обясни,  например  защо  гушата 
се  развива  в  десния  или  в  левия  дял  на  щитовидната  жлеза,  или  и  в  двата. 

Лечебна  фаза:  Гъбички  и  микобактерии  като  туберкулозните  отстраняват 
клетките,  които  повече  не  са  нужни.  Лечебни  симптоми  са  болка  поради 
подуването,  трудности  при  дишане  и  преглъщане  и  нощни  изпотявания.  Ако 
лечебният  процес  е  придружен  от  възпаление,  това  причинява  тиреоидит. 

С  приключване  на  лечебната  фаза  нивата  на  тироксин  се  връщат  в  нормата. 
Обаче  при  висящо  лечение,  тоест  когато  то  е  постоянно  прекъсвано  от  възврати 
към  активна  фаза,  продължителният  разграждащ  процес  води  до  загуба  на 
тъкан  в  щитовидната  жлеза,  което  причинява  хронично  недостатъчно  активна 
щитовидната  жлеза  или  хипотиреоидизъм,  наречено  също  заболяване  на 
Хашимото.  Симптомите  са  отпадналост  и  ниска  енергия,  тъй  като 
недостатъчното  производство  на  тироксин  забавя  телесния  метаболизъм.  В  този 
случай  е  препоръчителен  външният  прием  на  тироксин. 

Забележка:  Хипотиреоидизмът  винаги  се  предшества  от  хипертиреоидизъм! 

Ако  нужните  микроби  не  са  налични  при  разрешаването  на  конфликта,  поради 
прекомерна  употреба  на  антибиотици,  добавените  клетки  в  щитовидната  жлеза 
остават  и  не  може  да  бъдат  разградени.  В  последствие  гушата  остава  и 
поддържа  високото  производство  на  тироксин  с  продължителен 
хипертиреоидизъм,  въпреки  че  конфликтът  е  бил  разрешен.  За  да  се 
нормализира  секрецията  на  тироксин,  може  да  се  обмисли  хирургическа 
намеса. 

Преведено  със  съкращения  от: 

